Renginio pristatymas

„Konteinerių krata“ Zarasuose

2025 m. liepos 30 d.

**Zarasuose vyks viešas rūšiavimo eksperimentas „Konteinerių krata“: patyrinėsime, ko žmonės primeta į plastiko konteinerius**

Pakuočių atliekų tvarkymo organizacija „Žaliasis taškas“ kartu su Zarasų rajono savivaldybe kviečia zarasiečius ir miesto svečius į provokuojantį, edukuojantį ir praktinį eksperimentą – „Konteinerių krata“. Renginio metu bus galima iš arti pamatyti, kokios atliekos atsiduria realiame pakuočių rūšiavimo konteineryje. Ar ežerų kraštas išlaikys rūšiavimo egzaminą?

**Laikas**: rugpjūčio 7 d. 13:00 val.  
**Vieta**: P. Širvio g. 38, Zarasai (konteinerių aikštelėje ties P. Širvio ir S. Nėries sankirta).

**Renginio metu:**✔️ Atskleisime, kas iš tikrųjų metama į pakuočių rūšiavimo konteinerius.  
✔️ Parodysime dažniausiai pasitaikančias rūšiavimo klaidas.  
✔️ Paaiškinsime, kaip rūšiuoti teisingai.  
✔️ Atsakysime į gyventojams rūpimus klausimus.

**Rūšiuoja dažnai, bet ne visada teisingai**

Remiantis naujausio organizacijos „Žaliasis taškas“ inicijuoto gyventojų tyrimo duomenimis, nuolat rūšiuojančių Lietuvos gyventojų dalis šiemet siekia 57%. Nors 94% apklaustųjų yra įsitikinę, kad žino, kaip taisyklingai rūšiuoti, tačiau realybė dažnai yra kitokia.

**Rūšiuojamos – tik pakuočių atliekos**

Dažniausiai klaidos aptinkamos popieriaus, plastiko ir metalo rūšiavimo konteineriuose, kuriuose vis dar randama daugybė mišrioms atliekoms priskiriamų daiktų: buities įrankių, skustuvų, plastmasinių žaislų, sauskelnių. Ne visi gyventojai aiškiai žino, kad į rūšiavimo konteinerius turėtų keliauti tik pakuočių atliekos.

**Papildoma informacija:**

|  |  |
| --- | --- |
| **Asta Burbaitė**  *Pakuočių atliekų tvarkymo organizacijos „Žaliasis taškas“*  *Rinkodaros ir komunikacijos vadovė* | Tel.  +370 670 00956 Mob. +370 621 24772 [komunikacija@ztl.lt](mailto:komunikacija@ztl.lt) |